
Előterjesztés száma: 166/2026   
ELŐTERJESZTÉS
a Képviselő-testület
2026. október hónap 29. napján tartandó rendes ülésére
	Előterjesztés tárgya:
	Döntés a Barackos területén lévő 5563 hrsz.-ú (Rubik Ernő utca) és az 5566/12 hrsz.-ú ingatlanokat érintő területcseréhez szükséges tárgyalások lebonyolításáról

	Előterjesztő:
	Merkwart Krisztián
polgármester
	

	Törvényességért felelős:
	Zámodics Péter
jegyző
	

	Készítette:
	Varga Ágnes
vagyongazdálkodási szakreferens
Tempfl M. Szilárd 
főépítész
	

	Szakmai szempontból ellenőrizte:
	Szilágyi Éva Tímea
városgazdálkodási irodavezető 
	

	Pénzügyi, gazdasági szempontból ellenőrizte:
	Mihályi András
gazdasági vezető
	

	Jogi, törvényességi szempontból ellenőrizte:
	dr. Komlós Csaba
jogtanácsos
	

	Tárgyalja:
	PVB

	Egyeztetve, tájékoztatva:
	-

	Javasolt meghívott:
	-

	A határozati javaslat elfogadásához szükséges szavazattöbbség:
	a.) egyszerű szavazattöbbség    
b.) minősített szavazattöbbség 

	Az előterjesztés zárt kezelését kérjük
	a) igen 
b) nem



Tisztelt Képviselő-testület!
I. Előzmények:

A Barackos területén lévő Wartha Vince utca majdnem egészében megépült, a Galamb József utca útépítésére és közvilágítás kiépítésére pedig minden engedély a rendelkezésünkre áll, az egy éven belüli kivitelezése tervben van. A két út összekötése érdekében a Galamb József utca és a Wartha Vince utca jelenlegi szabályozási terv szerinti kereszteződésének kialakítása esetén a gázvezeték áthidalására két műszaki létesítményt is meg kell építeni. A műszaki létesítmények várható tetemes költségére és a gázvezetékáthidalások közelsége miatt az FGSZ általi engedélyezés kérdésességére való tekintettel felmerült az út eltérő nyomvonalon történő megvalósítása, mely a szabályozási terv módosításával járna.
 
II. A döntéshez szükséges információk, tájékoztatások:

[bookmark: _Hlk20984187]Az út tervezett új nyomvonala nem tartalmazna törést, így nem keresztezné a gázvezetéket. (melléklet: szabályozási terv vonatkozó részlete a tervezett új nyomvonal ábrázolásával) Az új útkialakítás esetén az út nyomvonalával a magántulajdonban lévő 5566/12 hrsz.-ú és az Önkormányzat tulajdonában álló 5563 hrsz.-ú ingatlan – a Rubik Ernő utca területe - is érintett lenne. A területek egy része egymással elcserélhető, ám Önkormányzat általi területvásárlásra is szükség lehet. Az új nyomvonalú utca területén kívül eső többletterület értékesíthető lehet a későbbiekben a szabályozási terv módosításától függően. A tervezett új nyomvonal kialakításának első lépése a szabályozási terv módosítása. 

A Településrendezési eszközök módosításának több lehetősége áll fenn, melyek közül a két leggyorsabb a következő. Módosíthatjuk a jelenleg hatályos Fót Város Önkormányzat Képviselő-testületének Fót Város Helyi Építési Szabályzatáról szóló 33/2019.(IX.26.) Önk. rendeletet egyszerűsített egyeztetési eljárás keretében, amennyiben kiemelt beruházási területté nyilvánítjuk az adott útszakasz megvalósítását. Ebben az esetben az eljárás körülbelül 3-4 hónapot venne igénybe, mely időtartam megnövekszik a tervező kiválasztásának időtartamával. Ezáltal összesen körülbelül hat hónappal lehet számolni. A másik verzió, hogy a módosítást integráljuk a készülő új Településtervbe, melyet legkésőbb 2027. július 1-ig szükséges elfogadni, ami 10 hónap múlva esedékes. A két eljárás között így láthatóan legfeljebb 4 hónap különbség mutatkozik, de az első eljárás többlet anyagi ráfordítást igényel (tervező díja – kb 1,5-4 millió Ft)

A fentiek alapján a következő határozati javaslatokat terjesztem Tisztelt Képviselő-testület elé.

III. Határozati javaslat:

…/2026. (X.29.) KT-határozat

1./ Fót Város Önkormányzat Képviselő-testülete felhatalmazza a Polgármestert, hogy a Fót, 5563 és 5566/12 hrsz.-ú ingatlanokat érintő területcseréről és területvásárlásról a tárgyalásokat folytassa le majd lezárásukat követően azok eredményét terjessze elő a soron következő Képviselő-testületi ülésre. 

2./ Fót Város Önkormányzat Képviselő-testülete úgy dönt, hogy a készülő Településtervbe integrálja az 5566/8 és az 5552 hrsz. alatti utak összeköttetéséhez szükséges szabályozási elemek módosításának kidolgozását. 

Felelős: polgármester
Határidő: 1./- 2./ pontok: 2027. július 01.
Jogszabályi hivatkozás: 

· Magyarország helyi önkormányzatairól szóló 2011. évi CLXXXIX. törvény 
· a magyar építészetről szóló 2023. évi C. törvény
· Fót Város Önkormányzat Képviselő-testületének 33/2019. (IX. 26.) önkormányzati rendelete Fót Város Helyi építési szabályzatáról 
· [bookmark: _Hlk242712818]Fót Város Önkormányzat Képviselő-testületének 10/2023. (III.31.) önkormányzati rendelete az Önkormányzat vagyonáról és a vagyongazdálkodás szabályairól 

Az előterjesztés mellékletei:

Melléklet: – szabályozási terv vonatkozó részlete a tervezett új nyomvonal ábrázolásával

